b'\n_START_ARTICLE_\nJav\xc5\xb3 kombainas\n_START_PARAGRAPH_\nJav\xc5\xb3 kombainas\xc2\xa0\xe2\x80\x93 savaeig\xc4\x97 ma\xc5\xa1ina, skirta jav\xc5\xb3 derliui nuimti. Javus pjauna ir kulia, i\xc5\xa1valo gr\xc5\xabdus ir juos surenka \xc4\xaf bunker\xc4\xaf. Vietoje pjaunamojo aparato \xc4\xaftaisius rinktuv\xc4\x85, surenka ir kulia javus i\xc5\xa1 pradalgi\xc5\xb3._NEWLINE_Kombainas pakei\xc4\x8dia daugel\xc4\xaf \xc4\xafrengini\xc5\xb3 (javapjov\xc4\x99, kuliam\xc4\x85j\xc4\x85) ir i\xc5\xa1 karto pateikia gr\xc5\xabdus, kuriuos galima transportuoti._NEWLINE_Lietuvoje jav\xc5\xb3 kombainai prad\xc4\x97ti naudoti 1948\xc2\xa0m., o ypa\xc4\x8d 1963\xc2\xa0m. Apie 1980\xc2\xa0m. visi javai jau buvo nuimami kombainais (1984\xc2\xa0m. j\xc5\xb3 Lietuvoje buvo ~12 t\xc5\xabkst.). Tarybiniais metais patys populiariausi buvo \xe2\x80\x9eRostselma\xc5\xa1\xe2\x80\x9c gamyklos gaminami kombainai SK-5 Niva. Dabar da\xc5\xbeniausiai naudojami \xc5\xa0vedijoje, Vokietijoje, JAV gaminami kombainai.'